لموسم لمحلي د كورة فلبلدان اللي كاتقصّر فيها كورة كايختالف ف لوقت ديالها فاش كاتبدا وتسالي ولمدة اللي كاتشدها. فلأغلبية دلحالات (بحال لمغريب)، لبوطولة كاتكون مرة وحدة فلعام من لخريف حتال لافان دالربيع أولّا اللول دالصيف. فبعض لبلدان، كايبدا لموسم لمحلي د كورة من الربيع حتال لخريف، وفبلدان خرين كاتكون لبوطولة مقسومة لجوج مورصويات. كاس لعالم كايكون ديما فيونيو ويوليوز، من غير لحالة ديال 2022 فاش غايتنضم فنونبر ودجنبر. بحساب 2020، لأغلبية ديال لبلدان ف ليتيحاد ديال لجاميعات لؤروپية د كورة عندهوم موسم محلي د كورة اللي كايبدا من لخريف وكايسالي فالربيع. واخا هكاك، كاينين بلدان اللي مخدمة السيستيم ديال الربيع حتال لخريف، هاد لبلدان غاليبا كايكون عندها لجو بارد فالشا. بيلاروسيا جورجيا إرلاندا إسلاندا كازاخستان لاتڤيا ليتوانيا النورڤيج ݣزاير فارو فينلاندا السويد إسطونيا فهاد لجدوال ميتال على لوقات اللي كايكون فيه لموسم لمحلي ديال لكورة خدام ف شي بلدان ديال ؤروپا:   لموسم خدام   ستيراحة   ماكاينش بوطولة بلحساب ديال 2019، تقريبا ݣاع لبوطولات ديال لكونفيديرالية د كورة ف أوقيانوسيا كايديرو لموسم ديالهوم من الربيع للخريف، من غير: ڤانواتو و نيوزيلاندا و پولينزيا لفرانساوية. فلمغريب، غاليبا كايكون لموسم لمحلي د كورة فݣاع لبوطولات ديال لهيكلة لهرمية من لافان دالصيف/لبدية دلخريف حتال لافان د الربيع/لبدية دالصيف.